text: Els Mossos denuncien penalment un conductor per circular a 183 per hora a la C-14 - Poble Andorrà
  Els Mossos denuncien penalment un conductor per circular a 183 per hora a la C-14
  El control de velocitat va captar la infracció en el tram de Peramola
  Imatge captada pel radar dels Mossos d'Esquadra d'un cotxe circulant a 183 quilòmetres per hora per la C-14 a Peramola, el 27 de maig de 2021. (Horitzontal)
  Els Mossos d'Esquadra han denunciat penalment aquest dijous un conductor de 23 anys, de nacionalitat espanyola i veí de Cerdanyola del Vallès, per circular a 183 quilòmetres per hora per la carretera C-14, al terme municipal de Peramola.
  Els fets van tenir lloc durant un control de velocitat que agents de trànsit havien muntat a l'alçada del quilòmetre 147,1 de la via, al sud de l'Alt Urgell, en un tram on la velocitat màxima permesa és de 90 km/h. Per tant, l'infractor doblava amb escreix el límit autoritzat, posant així en perill tant la seva integritat com la dels altres ocupants de la via, segons Ràdio Seu.
  Després de detectar el vehicle, un Mercedes-Benz Clase A de color blanc, la policia el van aturar i van notificar al conductor que seria denunciat penalment per un delicte relatiu al trànsit, per circular a una velocitat penalment punible. El presumpte delinqüent viari haurà de comparèixer, quan sigui requerit, davant del Jutjat d'instrucció de Solsona.